cyanic-selkie/wikianc huggingface dataset:
ვიქტორას კუპრიავიჩუსი
ვიქტორას კუპრიავიჩუსი (Viktoras Kuprevičius; დ. 27 იანვარი, 1901, სოფელი ტიოპლი სტანი, ამჟამად სამარის ოლქი — გ. 1 აპრილი, 1992) — ლიტველი კომპოზიტორი და კარილიონზე დამკვრელი. ვიქტორ კუპრევიჩისა და გედრიუს კუპრიავიჩუსის მამა.
ავტორია ოპერისა „კალია და ჭიანჭველა“ (Žiogas ir skruzdės), ოპერეტების „ფრინველთა კონცერტი“ (Paukščių koncertas, ლიბრეტო პიატრაცა ბაბისკასასთვის), ბალეტის „მწყემსი ქალი და მესტვირე“ (Piemenaitė ir kaminkrėtys) და სხვა.
განსაკუთრებული პოპულარობა მოუხვეჭა კაუნასის კარილიონთან მუშაობამ, რომელიც მისივე ინიციატივით იქნა აღდგენილი 1956 წელს ვიტაუტას დიდის სამხედრო მუზეუმის სამრეკლოში. 1957 წელს კუპრიავიჩუსმა მასზე კონცერტების გამართვა დაიწყო. ეს ხელობა თავის უმცროს ვაჟს ჰედრიუსსაც შეასწავლა.
1991 წელს კუპრიავიჩუსს მიენიჭა კაუნასის საპატიო მოქალაქის წოდება.
სქოლიო
კატეგორია:დაბადებული 27 იანვარი კატეგორია:დაბადებული 1901 კატეგორია:გარდაცვლილი 1 აპრილი კატეგორია:გარდაცვლილი 1992 კატეგორია:ლიტველი მუსიკოსები კატეგორია:ლიტველი კომპოზიტორები კატეგორია:საბჭოთა კომპოზიტორები
პოლონეთის აჯანყება (მრავალმნიშვნელოვანი)
პოლონეთის აჯანყება შეიძლება აღნიშნავდეს:
ბულიმია
ბულიმია არის კვებითი აშლილობა, რომელიც ხასიათდება მუცლის უზომო ამოყორვით, რომელსაც შემდგომ მოსდევს დანაშაულის გრძნობა, დეპრესია და ბოლოს ხელოვნური გულისრევა.
ბულიმიით დავადებულ ადამიანთა უმეტესობას წარმოადგენენ გოგონები თხუთმეტიდან ოც წლამდე. როგორც ანორექსიით დავადებულნი, ისინი შეპყრობილნი არიან საჭმელზე ფიქრით, ეშინიათ წონაში მომატების და ვარდებიან დეპრესიაში ან მშფოთვიარე მდგომარეობაში. დეპრესიასა და სირცხვილის გრძნობას ყველაზე მეტად ღორმუცელობის დროს და მის შემდეგ განიცდიან. ანორექსიით დავადებულ პაციენტებისგან განსხავებით, ბულიმიით დავადებულების წონა ნორმალურისა და ნორმალურზე მეტს შორის მერყეობს, რაც მათ საშუალებას აძლევთ დამალონ თავიანთი მდგომარეობა.
ლიტერატურა
კატეგორია:დაავადებები
პალი-აიკეს ეროვნული პარკი
რესურსები ინტერნეტში
კატეგორია:ჩილეს არქეოლოგიური ძეგლები კატეგორია:ჩილეს ეროვნული პარკები კატეგორია:მაგალიანესი და ჩილეს ანტარქტიკის რეგიონის დაცული ტერიტორიები კატეგორია:1970 წელს დაარსებული დაცული ტერიტორიები
ბიბილური
საკუთარი სახელი ბიბილური შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
ალ-აინი
ალ-აინი (العين‎) სიმწვანის გამო აგრეთვე ცნობილი როგორც ქალაქი-ბაღი — მეოთხე უდიდესი ქალაქი არაბთა გაერთიანებულ საამიროებში და სიდიდით მეორე აბუ-დაბის საამიროში. 2009 წლის მონაცემემებით მისი მოსახლეობა 374 000 ადამიანს შეადგენს. მდებარეობს დედაქალაქ აბუ-დაბიდან 160 კმ-ით აღმოსავლეთით და დუბაიდან 120 კმ-ით სამხრეთით. ალ-აინში დაიბადა საიდ იბნ სულტან ალ-ნაჰაიანი — არაბთა გაერთიანებული საამიროების პირველი პრეზიდენტი.
ალ-აინი გაშენებულია ომანთან საზღვრის სიახლოვეს, ბურაიმის ოაზისში. იგი ქვეყნის ერთადერთი მსხვილი ქალაქია, რომელიც ზღვის სანაპიროსგან მოშორებით მდებარეობს. აბუ-დაბის, ალ-აინისა და დუბაის დამაკავშირებელი ჩქაროსნული ავტომაგისტრალები ქვეყნის ცენტრში ქმნიან გეოგრაფიულ სამკუთხედს; თითოეული ეს ქალაქი მეორეს დაახლოებით 130 კმ-იანი გზით უკავშირდება.
ქალაქში მოქმედებს უნივერსიტეტი.
ალ-აინის ღირსშესანიშნაობებს შორისაა ზოოპარკი, რომელიც უდიდესია მთელს ქვეყანაში, გასართობი პარკი „Hili Fun City“, ისტორიული მუზეუმები, ციხე-სიმაგრეები, მრავალი პარკი, ბაღი და რეკრეაციული ზონა, მათ შორის ჯებელ-ჰაფიტის მთა, რომელზეც 1 კმ სიმაღლეზე მიემართება დაკლაკნილი საავტომობილო გზა (სერპატინი). მთის ძირშიც გამოედინება მინერალური წყაროები.
რესურსები ინტერნეტში
კატეგორია:არაბთა გაერთიანებული საამიროების ქალაქები კატეგორია:მსოფლიო მემკვიდრეობის ძეგლები არაბთა გაერთიანებულ საამიროებში
ანემია
ანემია — ერითროციტების და/ან ჰემოგლობინის რაოდენობის შემცირება სისხლის მოცულობის ერთეულში. ანემიის გამომწვევი ცვლილებები მრავალფეროვანია. ის ხშირად ვითარდება სხვადასხვა დაავადების, სისხლწარმოქმნაში მონაწილე ფაქტორების უკმარისობის, ერითროციტების ჰემოლიზის გაძლიერების დროს და ა.შ. ანემიების დროს განვითარებული ჰიპოქსიის პასუხად თავს იჩენენ დაცვით-საკომპენსაციო მოვლენები, მაგრამ მათი უკმარისობის ან ანემიის პროგრესირების შემთხვევაში ვითარდება ქსოვილების გენერალიზებული ჰიპოქსია, რაც ხშირად სიკვდილის მიზეზი ხდება.
კლასიფიკაცია
ანემიების კლასიფიკაციის პრინციპებს საფუძვლად უდევს მათი რაიმე საერთო ნიშანი, განვითარების მიზეზი ან პათოგენეზი.
სისხლწარმოქმნის ტიპის მიხედვით განარჩევენ: ნორმობლასტურ და მეგალობლასტურ ანემიებს.
ძვლის წითელი ტვინის ფუნქციობის მიხედვით ანემია შეიძლება იყოს: რეგენერაციული, ჰიპორეგენერაციული და არეგენერაციული ტიპის. განვითარების მექანიზმის მიხედვით ანემიებს ყოფენ სამ ძირითად ჯგუფად: პოსტჰემორაგიულ, ჰემოლიზურ და ერითროპოეზის დარღვევის შედეგად განვითარებულ ანემიებს.
პოსტჰემორაგიული ანემია
პოსტჰემორაგიული ანემია ვითარდება სისხლდენის შემდეგ. სისხლდენის სისწრაფისა და დაკარგული სისხლის რაოდენიბის შესაბამისად შეიძლება განვითარდეს მწვავე ან ქრონიკული პოსტჰემორაგიული ანემია.
მწვავე პოსტჰემორაგიული ანემია
მწვავე პოსტჰემორაგიული ანემია ვითარდება ერთჯერადი ძლიერი სისხლდენის შედეგად. გარეგანი სისხლდენის მიზეზია სისხლძარღვთა ტრავმული დაზიანება, ხოლო შინაგანისა — შინაგანი ორგანოების პათოლოგია. მწვავე სისხლდენის დროს ორგანიზმის ფუნქციების დარღვევის მექანიზმის ძირითადი რგოლებია: ცირკულირებადი სისხლის მოცულობის შემცირება თანმხლები არტერიული წნევის დაცემით, ორგანოებისა და ქსოვილების ჰიპოქსია. ასეთ ღრმა დარღვევებს ორგანიზმი პასუხობს საკომპენსაციო რეაქციებით, რომლებიც, ხშირად მკვეთრად ამცირებენ პათოლოგიის სიმძაფრეს.
ქრონიკული პოსტჰემორაგიული ანემია
ქრონიკული პოსტჰემორაგიული ანემია ვითარდება სისხლის შედარებით მცირე ულუფების დაკარგვის გამო. ამ ტიპის ანემიის განვითარების მექანიზმში მნიშვნელოვან როლს თამაშობს რკინის დიდი რაოდენობის დაკარგვა, რის გამოც ანემია რკინადეფიციტური ხასიათისაა. რკინის დეფიციტი იწვევს ჰემოგლობინის სინთეზის დაქვეითებას.
ჰემოლიზური ანემია
ჰემოლიზური ანემია ვითარდება ერითროციტების გაძლიერებული დაშლის შედეგად, ე.ი. მაშინ, როდესაც ერითროციტების დაშლა ჭარბობს მათ წარმოქმნას. ერიტროციტების დაშლა შეიძლება დაკავშირებული იყოს მათი მემბრანის, სტრომის ან ჰემოგლობინის მოლეკულის სტრუქტურის და მეტაბოლიზმის მემკვიდრულ, თანდაყოლილ და შეძენილ ცვლილებებთან, მემბრანის დამაზიანებელი ფიზიკური, ქიმიური და ბიოლოგიური აგენტების ზემოქმედებასთან და სხვა. ჰემოლიზური ანემია შეიძლება იყოს შეძენილი და მემკვიდრული.
შეძენილი ჰემოლიზური ანემია
შეძენილ ჰემოლიზურ ანემიას მიეკუთვნება ტოქსიკურ-ჰემოლიზური ანემია (სოკოს შხამით, მოწამვლისას და სხვა), ანემია ზოგიერთი ინფექციური და პარაზიტული დაავადების დროს, ანემია ერითროციტების მექანიკური დაზიანების გამო, ანემია დამწვრობის დროს და სხვა.
მემკვიდრული ჰემოლიზური ანემია
მემკვიდრულ ჰემოლიზურ ანემია დაკავშირებულია გენეტიკურად პირობადებულ დარღვევებთან ერითროციტებში, ჰემოგლობინის სტრუქტურაში ან ერითროციტების ფერმენტთა აქტივობის ასეთივე აქტივობის ასეთივე ცვლილებებთან. ასეთს მიეკუთვნება ნამგლისებური ანემია და თალასემია.
439
თარიღი უცნობია
*
ანემია
ნამგლისებური ანემია
ნამგლისებურ ანემიას საფუძვლად უდევს გენეტიკურად პირობადადებული ცვლილებები ჰემოგლობინის სტრუქტურაში - ნაცვლად A1 ჰემოგლობინისა სინთეზდება S-ჰემოგლობინი, რომლის β-ჯაჭვში გლუტამინმჟავა ჩანაცვლებულია ვალინით. ამის გამო ერითროციტები იღებენ ნამგლისებურ ფორმას და ადვილად ჰემოლიზდებიან. ნამგლისებური ანემიის კლინიკურ სურათს უპირატესად განსაზღვრავს დაავადების დროს განვითარებული ქრონიკული ჰიპოქსია. მეტად ხშირი გართულებაა სისხლის მიმოქცევის დარღვევის გამო განვითარებული კიდურთა ტროფიკული წყლულები. ნამგლისებური ანემიის ხანგრძლივი მიმდინარეობისას ნაღვლის სადინრებში კენჭების გაჩენის, ნამგლისებური ერითროციტების ღვიძლის სინუსების დახშობის და ამის გამო ჩამოყალიბებული ორგანოს ჰიპოქსიის შედეგად ზიანდება ღვიძლის პარენქიმა, ჩნდება ნეკროზის კერები, ვითარდება შემაერთებელი ქსოვილი და ღვიძლის ციროზი.
თალასემია
თალასემია მემკვიდრული ჰემოლიზური ანემიების ჯგუფს მიეკუთვნება. მისი საფუძველია ჰემოგლობინის α ან β- ჯაჭვში A1 ჰემოგლობინის სინთეზის დარღვევა. თალასემიის დროს ელასტიკურობის დაქვეითების გამო ერითროციტები ბლოკდებიან ელენთაში და ჰემოლიზდებიან. გაძლიერებული ჰემოლიზი და აგრეთვე ერითროპოეზის დარღვევები, რომლებიც ამ დაავადებას ახასიათებს, იწვევს ჰიპოქსიის განვითარებას, ჩონჩხისა და ძვლების დეფორმაციას. კლინიკური სურათის სიმკვეთრე დაკავშირებულია თალასემიის ფორმასთან. მცირე და მინიმალური თალასემია სუსტად გამოხათული სიმპტომებით, ზოგჯერ კი მხოლოდ ჰემატოლოგიური ნიშნებით — სისხლში „სამიზნისებური“ ერითროციტების და დაშლილი ერითროციტების ნარჩენების არსებობით ხასიათდება.
ჰემოპოეზის დარღვევის შედეგად განვითარებული ანემიები
ამ ჯგუფის ანემიები ვითარდება ერითროციტების და/ან ჰემოგლობინის წარმოქმნის დარღვევის შედეგად. მათ მიეკუთვნება რკინადეფიციტური, B12 და ფოლიდეფიციტური, აპლაზიური ანემიები.
რკინადეფიციტური ანემიები
რკინადეფიციტური ანემიები განსაკუთრებით ხშირია. მათი მიზეზებია მრავალჯერადი განმეორებითი სისხლდენა, რკინის გაძლიერებული ხარჯვა ზრდის და მომწიფების პროცესში, ორსულობის და ლაქტაციის დროს, რკინის შეწოვის და დეპონირების დარღვევა. რკინის როგორც ენდო- ისე ეგზოგენური დეფიციტი იწვევს ორგანიზმში მისი რეზერვების განლევას. სისხლის შრატში მისი შემცირების გამო, ძვლის ტვინამდე უკმარი რაოდენობით მიიტანება. ეს იწვევს ჰემის სინთეზის შემცირებას, ერითროპოეზის არაეფექტურობას. ერითროციტების და ჰემოგლოობინის ნაკლებობის გამო განვითარებულ ჰემური ტიპის ჰიპოქსიას დაერთვის ქსოვილური ტიპის ჰიპოქსია, რომელიც ვითარდება ქსოვილურ სუნთქვაში რკინის შემცველი ფერმენტების აქტივობის შემცირების შედეგად. ეს კი კვლავ რკინის დეფიციტთანაა დაკავშირებული.
B12 ვიტამინდეფიციტური ანემია
B12- ვიტამინდეფიციტური ანემიის დროს ირღვევა ინტენსიურად გამრავლებადი ქსოვილის (ერითროპოეზურის, ეპითელურის და ა.შ.) ფუნქცია. B12-ვიტამინის დეფიციტი შეიძლება განვითარდეს საკვებში მისი ნაკლებობისას, წვრილ ნაწლავში მისი შეწოვის დარღვევისას და სხვა. B12-ვიტამინის დეფიციტის დროს ნორმობლასტებში ირღვევა დნმ-ის სინთეზი, ამ უჯრედების მომწიფება. ნორმობლასტური ტიპის სისხლწარმოქმნა გარდაიქმნება მეგალობლასტურად, რომელიც ნორმის პირობებში ვლინდება მხოლოდ ემბრიონულ პერიოდში. მეტად დამახასიათებელია პერიფერიული სისხლის სურათი. ჩნდებიან გიგანტური (12-15 მკმ დიამეტრის) ერითროციტები- მეგალოციტები და მათი ადრეული ფორმები - მეგალობლასტები, რომლებიც ადვილად იშლებიან.
ჰიპო- და აპლაზიური ანემიები
ჰიპო- და აპლაზიური ანემიების მიზეზი მრავალგვარია. მათი გამოწვევა ძალუძთ ინფექციურ აგენტებს, ბენზოლს, ანტიბიოტიკებს, ციტოსტატიკურ და ლეიკოზის საწინააღმდეგო პრეპარატებს, მაიონებელ რადიაციას და სხვა. ამ ჯგუფის ანემიების პათოგენეზში მნიშვნელოვან როლს ასრულებს ინტოქსიკაცია და ორგანიზმის სენსიბილიზება ფიზიკური, ქიმიური ან ინფექციური აგენტებით. ჰიპო- და აპლაზიური ანემიების საფუძველია ძვლის ტვინის უმწიფარი უჯრედების პროლიფერაციის უნარის შემცირება ან დაკარგვა. მკვეთრად მცირდება სისხლწარმოქმნის დედა უჯრედების რაოდენობაც. აღინიშნება სისხლის უჯრედოვანი ელემენტების რაოდენობის შემცირება, მიელოიდური რიგის უჯრედების დიფერენცირების დარღვევა.
ლიტერატურა
კატეგორია:სისხლის დაავადებები კატეგორია:ჰემატოლოგია კატეგორია:დაავადებები
ტრინიდადი (კუბა)
მოსახლეობა: 73 ათ. ადამიანი (2003).
აქვს ქალაქი-მუზეუმის სტატუსი (სახლი და ეკლესია, აშენებული XVIII–XIX სს. მიჯნაზე).1988 წელს შეიტანეს იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები კუბაში კატეგორია:კუბის ქალაქები
ბეღლეთის წმინდა გიორგის ეკლესია
thumb|200px|ბეღლეთის წმინდა გიორგის ეკლესია ბეღლეთის წმინდა გიორგის ეკლესია — ეკლესია ხაშურის მუნიციპალიტეტის სოფელ ბეღლეთის ჩრდილო-აღმოსავლეთით, სასაფლაოზე. სტილისტური ნიშნებით თარიღდება XIX საუკუნით.
ეკლესია დარბაზულია (7,4x5,2 მეტრი) ნაგებია ქვიშაქვით, კამარა და კონქი ხისაა. შიგნიდან თაღოვანი, გარედან არქიტრავული. შესასვლელი ორია - სამხრეთით და დასავლეთით (ამოქოლილია). ნახევარწრიული აფსიდის ღერძზე გაჭრილია თაღოვანი სარკმელი, რომლის გვერდებზე თითო სწორკუთხა ნიშია. ეკლესიის დანარჩენ კედლებშიც თითო ფართო თაღოვანი სარკმელია. კონქის საყრდენი ხის თაღი მარტივი პროფილის ქვის იმპოსტებს ეყრდნობა, ხოლო დასავლეთისა კუთხის კრონშტეინებს. ეკლესიის ფასადები შელესილი და შეთეთრებულია. სამხრეთის ფასადზე შესასვლელი შეღრმავებულ სწორკუთხედშია ჩასმული, ხოლო არქიტრავის თავზე პატარა თაღოვანი შეღრმავებაა. არქიტრავზე გამოსახულია პატარა ჯვარი. კედლები დასრულებულია ქვიშაქვის მარტივპროფილიანი ლავგარდნით. ეკლესიას თუნუქის ორფერდა სახურავი აქვს.
რესურსები ინტერნეტში
კატეგორია:ხაშურის მუნიციპალიტეტის ტაძრები კატეგორია:წმინდა გიორგის სახელობის ეკლესიები
ლაშქაროვი
საკუთარი სახელი ლაშქაროვი შეიძლება აღნიშნავდეს ერთ-ერთ შემდეგ პიროვნებათაგანს:
სვიდება
სვიდება — სოფელი საქართველოში, ლაგოდეხის მუნიციპალიტეტში (ვარდისუბნის თემი), მდებარეობს ალაზნის ვაკეზე. ზღვის დონიდან 210 მეტრი, ლაგოდეხიდან 13 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 230 ადამიანი.
სქოლიო
კატეგორია:ლაგოდეხის მუნიციპალიტეტის სოფლები
კამილ სენ-სანსი
1893 წელს ხდება კემბრიჯის ინსტიტუტის საპატიო დოქტორი, 1909 წელს რუსული მუსიკალური საზოგადოების წევრი.
ბიოგრაფია
მუსიკალური განათლება მან პარიზის კონსერვატორიაში მიიღო. მისი მასწავლებლები იყვნენ კამილ სტამატი (ორგანი) და ფრანსუა ბენუა (ფორტეპიანო). ასევე კერძოდ სწავლობდა კომპოზიტორ შარლ გუნოსთან. 1855 წელს კონსერვატორიის დამთავრების შემდეგ ის სენ მერის ეკლესიაში ორგანისტად დაიწყო მუშაობა 3 წლის შემდეგ კი - სენ მადლენის ეკლესიაში 1870 წლამდე. 1877 წლიდან დაიწყო აქტიურად მოღვაწეობა, როგორც კომპოზიტორი და დირიჟორი. სენტ-სანსმა მოიარა ევროპის დიდი ნაწილი, აფრიკა და აშშ. გახდა საფრანგეთის ინსტიტუტის წევრი (1881), კემბრიჯის უნივერსიტეტის დოქტორი (1893).
გვიანი წლები
thumb|left|კამილ სენ-სანსი, [[1915.]] 1886 წელს სენ-სანსმა პირველად გამართა მისი ორი განთქმული კონცერტი: Le Carnaval des Animaux და სიმფონია No. 3, მიძღვნილი ფრანც ლისტს, რომელიც ამ წელს გარდაიცვალა. ორი წლის შემდეგ სენ-სანს გარდაეცვალა დედა, რამაც აიძულა დაღონებულ კომპოზიტორს საფრანგეთიდან კანარის კუნძულებში წასვლა. რამდენიმე წლის განმავლობაში ის მოგზაურობდა მსოფლიოს გარშემო, ესტუმრა ევროპის ეგზოტიკურ ადგილებს, ჩრდილოეთ აფრიკას (სამხრეთ-აღმოსავლეთ აზია) და სამხრეთ ამერიკას.
სენ-სანსი წერდა თემებს მუსიკაზე, მეცნიერებაზე და ისტორიაზე მოგზაურობის დროს. ბოლო წლებში საფრანგეთის მთავრობამ სენ-სანსი საპატიო ლეგიონის ორდენით დააჯილდოვა.
სენ-სანსი გარდაიცვალა პნეუმონიით - 16 დეკემბერს, 1921 წელს ალჟირში, დამარხულია პარიზში.
ურთიერთობა სხვა კომპოზიტორებთან
სენ-სანსის ახლო მეგობარი იყო განთქმული უნგრელი კომპოზიტორი და პიანისტი ფრანც ლისტი. ასევე მეგობრობდა მის მოსწავლესთან - ფრანგ კომპოზიტორ, პიანისტ და ორგანისტ გაბრიელ ფორესთან. ცნობილია, რომ სენ-სანსს არ უყვარდა კლოდ დებიუსის მუსიკა.
რესურსები ინტერნეტში
კატეგორია:ფრანგი მუსიკოსები კატეგორია:ფრანგი კომპოზიტორები კატეგორია:დაბადებული 9 ოქტომბერი კატეგორია:დაბადებული 1835 კატეგორია:გარდაცვლილი 16 დეკემბერი კატეგორია:გარდაცვლილი 1921
ჟესტიკულაცია
ჟესტიკულაცია — არავერბალური კომუნიკაციის ფორმა გამოხატული ხელების მოძრაობით, რომელიც ვერბალური კომუნიკაციის მაგივრად ან მის პარალელურად ხორციელდება. ჟესტიკულაციის ენა იძლევა სხვადასხვა  გრძნობებისა თუ აზრების გამოხატვის საშუალებას.
იხილეთ აგრეთვე
კატეგორია:სხეულის ენა
საქართველოს სსრ ცენტრალური სტატისტიკური სამმართველო
ლიტერატურა
კატეგორია:საქართველოს სსრ
ოქტომბრის რაიონის ისტორიულ-მხარეთმცოდნეობითი მუზეუმი
ოქტომბრის რაიონის ისტორიულ-მხარეთმცოდნეობითი მუზეუმი (Народный историко-краеведческий музей Октябрьского района) — მუზეუმი სოფ. კამენოლომნში, ოქტომბრის რაიონში, როსტოვის ოლქი, რუსეთის ფედერაცია.
კამილო-პრონსე-ენრიკესის კანტონი
რესურსები ინტერნეტში
კატეგორია:ასუაის პროვინციის კანტონები
ოქტომბრის რაიონის ისტორიულ-მხარეთმცოდნეობითი მუზეუმი
მუზეუმის მისამართი: 346480, როსტოვის ოლქი, ოქტომბრის რაიონი,  სოფ. კამენოლომნი, შოსეს შესახვევი, სახლი № 10.
ისტორია და აღწერა
1967 წლის 9 მაისს ოქტომბრის რაიონის აღმასრულებელი კომიტეტის გადაწყვეტილების თანახმად სოფელ კამენოლომნიში შეიქმნა საბრძოლო დიდების მუზეუმი. მუზეუმი განთავსდა რკინიგზის კულტურის სახლის ერთ-ერთ ოთახში. ამ პერიოდში მუზეუმში ხდებოდა პიონერების მიღება ალკკ-ის რიგებში. დაარსებიდან 10 წლის განმავლობაში (1967-1977 წწ.) საზოგადოებრივ საწყისებზე იყო მუზეუმის დირექტორი იყო გ. სუვოროვი, რომელმაც დიდი წვლილი შეიტანა მასალებისა და ექსპონატების შეგროვებაში.
მოგვიანებით სოფელში ააშენეს შენობა მუზეუმისათვის. 1978 წელს მუზეუმის დირექტორის გარდაცვალების შემდეგ მუზეუმი უპატრონოდ დარჩა და დაიკარგა რამდენიმე ექსპონატი და დოკუმენტები.
1987 წელს მუზეუმი კვლავ გაიხსნა. მის დირექტორად დაინიშნა თევდორე პრისუხინი, მას კოლექციის არდგენაში დიდი დამხარება გაუწია გადამდგარმა პოლკოვნიკმა ი. კასიანოვმა, რის შედეგადაც 1987 წლის მაისისთვის ექსპონატების რაოდენობა ორჯერ გაიზარდა, ხოლო 1996 წელს მუზეუმისთვის დამატებითი სათავსოები გამოჰყვეს.
ამჟამად მუზეუმი განთავსებულია ორ დარბაზში: ერთ-ერთია ისტორიული დაბაზი, ხოლო მეორე საბრძოლო და შრომითი დიდების დარბაზი. მუზეუმის ფონდი მოიცავს 860 ერთეულ ექსპონატს.
მუზეუმის ექსპონატები რამდენიმე ჯგუფად იყოფა: „წერილობითი წყაროები“, „ფოტოგრაფია“, „ნუმიზმატიკა“, „ისტორიული საბრძოლო მასალები“, „იარაღი“, „ფერწერა“. ფერწერის ფონდში შედის მხატვრისა და პოეტის ა. კასილევაიას ნამუშევრები.
1992 წელს რუსეთის ფედერაციის კულტურის სამინისტრომ მუზეუმს მიანიჭა „სახალხო მუზეუმის“ სტატუსი.
რესურსები ინტერნეტში
კატეგორია:როსტოვის ოლქის მუზეუმები
მონტანიერები
კონვენტში მცირედ იყვნენ წარმოდგენილნი, თეორიტიკოს ჟირონდელებზე გაცილებით უკეთ აკეთებდნენ პრაქტიკულ საქმეს, ძალიან ბრძოლისუნარიანები და კარგად ორგანიზებულები იყვნენ. დიდი გავლენა ჰქონდათ პარიზის მოსახლეობაზე, რაც მათ წონას მატებდა, გარდა ამისა მოახერხეს იაკობინელთა კლუბიდან ჟირონდელების განდევნა. ამის შემდეგ მონტანიარი და იაკობინელი ფაქტობრივად სინონიმები გახდა და მათ ერთპარტიულ რეჟიმს 1793–1795 წ.წ. იაკობინელთა დიქტატურა ეწოდა.
ლიტერატურა
კატეგორია:საფრანგეთის ისტორია კატეგორია:საფრანგეთის რევოლუცია
პიაიიანე
პიაიიანე (Päijänne) — ფართობით მეორე ტბა ფინეთში. მდებარეობს ჰელსინკიდან 110 კმ-ით ჩრდილოეთით და ტამპერედან 77 კმ-ით აღმოსავლეთით. მისი ფართობი 1 080 კმ²-ია. ტბიდან გამომავალი მდინარე კიმი ფინეთის ყურეს უერთდება. ტბის ირგვლივ შექმნილია პიაიიანეს ეროვნული პარკი.
პიაიიანე მყინვარული წარმოშობის ტბაა და უღრმესია ფინეთის ტბებს შორის (95,3 მ). სანაპირო ხაზი ძლიერ დანაწევრებულია. დეკემბრიდან აპრილემდე, ტბა გაყინულია.
ტბის სანაპიროზე მდებარე მნიშვნელოვანი ქალაქებია უვიასკიულია და ლახტი.
რესურსები ინტერნეტში
კატეგორია:ფინეთის ტბები
იონას შვიადასი
ბიოგრაფია
სწავლობდა ილაკის საშუალო სკოლაში (1918–1924). 1929 წელს დაამთავრა კლაიპედის მუსიკალური სასწავლებლის თრომბონის კლასი, სადაც ასევე სწავლობდა კომპიზიციას სტასის შუმკუსთან და იუ. ჟილიავიჩუსთან. უკრავდა კაუნასის თეატრის ორკესტრში 1930–1935).
1940 წელს ლიტვის სსრ სახელმწიფო ფილარმონიასთან დააარსა ლიტვის ცეკვის და სიმღერის სახელმწიფო ამსამბლი, რომელსაც მოგვიანებით „ლეტუვა“ დაერქვა და მას სათავეში 1940 წლამდე ედგა. იყო რესპუბლიკური სიმღერების მთავარი დირიჟორი 1970 წლამდე. 1935-დან კაუნასის კონსერვატორიაში თრომბონის კლასი მიჰყავდა. 1945 წლიდან ლიტვის სსრ კონსერვატორიაში ხალხური ინსტრუმენტების კათედრას ხელმძღვანელობდა. 1967 წელს კონსერვატორიის პროფესორი.
შემოქმედება
იწერდა და ამუშავებდა ხალხური მუსიკალური შემოქმედების ნიმუშებს. მისმა არაერთმა სიმღერამ, სადაც ეროვნული მოტივი იყო გამოყენებული, ფართო აუდიტორიებზე ჰპოვა გასავალი. ავტორია სიმღერებისა და მარშებისა „სიმღერა საბჭოელ ხალხზე“ („Daina apie tarybų tautą“, 1945), „პიონერული კოცონი“ („Pionierių laužas“, 1955), „კოლთავრე“ („Kolūkio pirmininkas“, 1950), „მარში ვილნიუსის აღმდგენს“ („Vilniaus atstatytojų maršas“, 1950).
სქოლიო
კატეგორია:ლიტველი მუსიკოსები კატეგორია:დაბადებული 9 ოქტომბერი კატეგორია:დაბადებული 1908 კატეგორია:გარდაცვლილი 15 ოქტომბერი კატეგორია:გარდაცვლილი 1971
კლემენტს მარკჰემი
კლემენტს (კლემენტ) რობერტ მარკჰემი (Clements Robert Markham; 20 ივლისი 1830, სტილინგფლიტი — 30 იანვარი 1916, ლონდონი) — ინგლისელი გეოგრაფი, მკვლევარი და მწერალი. 1863 წლიდან 1888 წლამდე იკავებდა სამეფო გეოგრაფიული საზოგადოების მდივნის პოსტს, მოგვიანებით იყო ამ საზოგადოების პრეზიდენტი კიდევ თხუთმეტი წლის მანძილზე. ამ პოსტზე ის ძირითადად დაკავებული იყო ბრიტანეთის ეროვნული ანტარქტიკული ექსპედიციის ორგანიზებით (1901-1904), ასევე ხელი შეუწყო რობერტ სკოტის პოლარული კარიერის დაწყებას. კლემენტს მარკჰემი იყო ლონდონის სამეფო საზოგადოების წევრი, ასევე აბანოს ორდენის რაინდი-კომანდორი.
მთელი თავისი ცხოვრების განმავლობაში მარკჰემი რჩებოდა მოგზაურად და მწერლად. მისი ლიტერატურული ნაშრომები მოიცავენ ისტორიულ ჩანაწერებს, ბიოგრაფიებს, ექსპედიციებისა და მოგზაურობების ანგარიშებს. ის სამეფო გეოგრაფიული საზოგადოების მრავალი სტატიისა და მოხსენების ავტორი იყო, ასევე დიდი ძალები მოახმარა Hakluyt Society-თვის ნაშრომების რედაქტირებასა და თარგმანს.
ლიტერატურა
კატეგორია:დაბადებული 1830 კატეგორია:გარდაცვლილი 1916 კატეგორია:ბრიტანელი გეოგრაფები კატეგორია:ბრიტანელი მოგზაურები
440
თარიღი უცნობია
*
ლონდონის ხელშეკრულება (1839)
1839 წლის ლონდონის ხელშეკრულება (The Treaty of London of 1839), აგრეთვე ცნობილი როგორც 1839 წლის კონვენცია ხელმოწერილ იქნა 1839 წლის 19 აპრილს. ამ შეთანხმებით ევროპის სუპერქვეყნებმა ბელგიის დამოუკიდებლობა და ნეიტრალურობა სცნეს. შეთანხმების ისტორიული მნიშვნელობა იყო მუხლი VII, რომლის მიხედვით ბელგიას ნეიტრალურობა უნდა დაეცვა; ეს ნეიტრალურობა ხელმომწერ ძალათა მიერ დაცული იქნებოდა ბელგიაზე აგრესიის შემთხვევაში.
ტერიტორიული შედეგები
1815 წლიდან ბელგია ნიდერლანდების გაერთიანებული სამეფოს ნაწილი იყო. შეთანხმებით ნიდერლანდის სამხრეთი პროვინციები ბელგიის სამეფო გახდა, ხოლო ლიმბერგის პროვინცია კი ჰოლანდიამ და ბელგიამ გაინაწილეს. იგივე ბედი ეწია ლუქსემბურგის დიდ საგრაფოს, რომელიც თავის მხრივ გაიყო ბელგიურ ნაწილად და ამჟამინდელ დიდ საგრაფოდ, რომელიც პირადი გაერთიანების ქვეშ იყო ნიდელანდთან მეფე უილიამ III-ის ქვეშ 1867 წლამდე. ზეეუს-ვლაანდერენი ჩამოერთვა ბელგიას და გახდა ჰოლანდიური პროვინცია ზეელანდი, ვინაიდან ჰოლანდიელებს არ სურდათ ბელგიელებთან გაეყოთ შელდტის უბის კონტროლი. ნაცვლად, ჰოლანდიას თავისუფალი ნავიგაციის ნება უნდა მიეცა ბელგიელებისთვი შელდტზე ანტვერპენის პორტში მისასვლელად.
ლონდონის შეთანხმებამ ბელგიას ასევე გარანტია მისცა ჰოლანდიის ტერიტორიაზე რკინიზგითა და არხებით ტრანზიტის უფლებაზე გერმანულ რურთან მისასვლელად. ეს ფაქტი აქტუალური გახდა ისევ 2005 წელს. ამ წლის 24 მაისს არბიტაჟის პერმანენტულმა სასამართლომ დაუკანონა ეს უფლება ბელგიას ჰოლანდიის იჯზერენ რიჯნ (რკინის რაინი) სარკინიგზო ხაზზე.
შეთანხმების მნიშვნელობა
ბელგიის დე-ფაქტო დამოუკიდებლობა მიღწეულ იქნა ცხრა წლიანი დროგამოშვებითი ომებისა და ბელგიის რევოლუციის შედეგად. ხელშეკრულების ხელმომწერებმა (დიდი ბრიტანეთი, ავსტრია, საფრანგეთი, პრუსია, რუსეთი და ნიდერლანდები) ამჯერად ოფიციალურად სცნეს ბელგიის სამეფოს დამოუკიდებლობა და დიდი ბრიტანეთის დაჟინებით შეთანხმდნენ მის ნეიტრალურობაზე.
ხელშეკრულება მნიშვნელოვანი დოკუმენტი იყო, განსაკუთრებით მისი როლით პირველ მსოფლიო ომში. როცა გერმანია 1914 წელს ბელგიას დაესხა თავს ხელშეკრულების დარღვევით, ბრიტანეთმა მას საპასუხოდ ომი გამოუცხადა 4 აგვისტოს. ეს ცნობა გერმანიის ხელმძღვანელობას გადასცა ბრიტანეთის ელჩმა. ამ შეტყობინების გამო გერმანიის კანცლერს თეობალდ ფონ ბეთმან-ჰოლვეგს განცვიფრების დამალვა ვერ მოუხერხებია, ვინაიდან უჭირდა იმის დაჯერება, რომ რაღაც „ქაღალდის ნაგლეჯის“ გამო ბრიტანეთი გერმანიას ომს გამოუცხადებდა.
თუმცა ზოგიერთი ისტორიკოსის მტკიცებით ბრიტანეთის მიერ გერმანიისთვის ომის გამოცხადებად ეს ზავი მხოლოდ საბაბი თუ შეიძლება ყოფილიყო, რადგან ეს ლოგიკური შედეგი იყო იმდროინდელი გერმანულ-ბრიტანული დაძაბული ურთიერთობებისა და ფრანკო-ბრიტანული ანტანტის კორდიალისა (მეგობრული ურთიერთგაგების შეთანხმება).
რესურსები ინტერნეტში
კატეგორია:პირველი მსოფლიო ომი კატეგორია:ევროპის ისტორია კატეგორია:XIX საუკუნის სამშვიდობო ხელშეკრულებები
Kind of Blue
Kind of Blue — ამერიკელ ჯაზ-მუსიკოს მაილზ დეივისის ოცდამეერთე სტუდიური ალბომი, რომელიც გამოიცა ლეიბლ Columbia Records-ზე 1959 წლის 17 აგვისტოს. კრიტიკოსები მას განიხილავენ, როგორც ყველა დროის საუკეთესო ჯაზ ალბომს. 2002 წელს ის შეიტანეს კონგრესის ბიბლიოთეკის აუდიოჩანაწერთა ოქროს ფონდში. 2003 წელს ჟურნალმა როლინგ სტოუნმა ალბომს მეთორმეტე ადგილი დაუთმო მის მიერვე არჩეული 500 საუკეთესოო ალბომში. დეივისთან ერთად კომპოზიციებს ასრულებს ბილ ევანსი და ჯონ კოლტრეინი.
სქოლიო
კატეგორია:1959 წლის ალბომები კატეგორია:მაილზ დეივისის ალბომები კატეგორია:Columbia Records-ის ალბომები კატეგორია:კონცეპტუალური ალბომები
ნეპალ-ტიბეტის მესამე ომი
ისტორია
1792 წლის სინო-ნეპალის ომის შემდეგ, ნეპალის მთავრობამ უარი თქვა ტიბეტში გავლენის ქონაზე და შეინარჩუნა მის საქმეებში ჩარევის უფლება. ომში გამარჯვებით ცინის იმპერიამ ნეპალი მოხარკე სახელმწიფოდ აქცია. 1850-იან წლებში ჩინეთში აჯანყების ტალღა დაიწყო. განსაკუთრებით მწვავე იყო ტაიპინელთა აჯანყება. მიმდინარე შიდა არეულობებმა გაანადგურა ცინის დინასტიის შესაძლებლობები, პეკინისგან შორს გაემყარებინა იმპერიული ავტორიტეტი. ჯანგ ბაჰადურ რანამ დაინახა შესანიშნავი შესაძლებლობა ტიბეტში აღედგინა ნეპალის ძალაუფლება ჩინეთის მხრიდან ჩარევის საფრთხის გარეშე.
1852 წელს ჯანგ ბაჰადური არასათანადოდ მოეპყრა საელჩოს, შეურაცხყოფა მიაყენა ნეპალელ ნევარის მოვაჭრეებს ლასაში, გააჩაღა სასაზღვრო დავა კუთის მხარეში, რათა საკმარისი საფუძველი ჰქონოდა ტიბეტის მთავრობის მიმართ მოთხოვნების წარსადგენად, რაც მოიცავდა ტერიტორიულ დათმობებსა და კომპენსაციის გადახდას. მან ომი გამოაცხადა 1855 წლის მარტში და 1855 წლის 17 აპრილამდე ვადა მისცა პირობების შესასრულებლად.
საზაფხულო კამპანია
მინი| ტერიტორიული გაფართოებები შიგაცე /დიგარჩამდე 1855 წლის აპრილის დასაწყისში ნეპალის ჯარები თავს დაესხნენ ტიბეტსა და ნეპალს შორის არსებულ მთავარ უღელტეხილს, ვალუნგჩუნგიდან ჯარამდე. მოგვიანებით მათ შეუერთდნენ გამაძლიერებლები 27000 კაცის შემადგენლობით, ოცდათექვსმეტი თოფითა და რვა ნაღმმტყორცნით.
კერუნგის ღერძს მეთაურობდა გენერალი ბამ ბაჰადურ კუნვარი, 25728-კაციანი ჯარით. კუთის ღერძს მეთაურობდა გენერალი დჰირ სუმშერი 4678-კაციანი ჯარით. ჰუმლას და მუსტანგს მეთაურობდა გენერალი კრიშნა დჰოჯ კუნვარი 2500 მებრძოლით. ხოლო ოლანჩუნგგოლა ღერძს მეთაურობდა პოლკოვნიკი პრითვი დჰოჯ კუნვარი 2000 კაციანი ძალით. სეტია კაჯი იყო ტიბეტის მთავარი მეთაური, რომლის შემადგენლობაშიც დაახლოებით 50000 მეომარი იყო. დიგარჩას ფრონტზე 8000 ტიბეტელი ჯარისკაცი იყო განლაგებული, ხოლო 40000 ჯარისკაცი კონცენტრირებული იყო ტინგრის მხარეში.
3 აპრილს გენერალმა დჰირ შამშერმა დაამარცხა ტიბეტის მცირე რაზმი ჩუსანთან, აიღო კუთი და წავიდა სუნა გომპაში. კერონგი დაიპყრო ბამ ბაჰადურმა წინააღმდეგობის გარეშე და ტიბეტის ძალები კუკურგჰატში, კერონგის ჩრდილოეთით გადანაწილდნენ, რის შემდეგაც ნეპალელებმა ძონგკაზე, ტიბეტის მთავარ პუნქტზე გადავიდნენ. ძონგკასთვის ბრძოლა 9 დღე გაგრძელდა, რის შემდეგაც ტიბეტელებმა უკან დაიხიეს ტინგრისკენ. ძონგკას აღება იყო კამპანიის ბოლო ქმედება, რის შემდეგაც დაიწყო მოლაპარაკებები ცეცხლის შეწყვეტის შესახებ. კამპანია ჯანგ ბაჰადურისთვის იმაზე ძვირი აღმოჩნდა, ვიდრე ის მოელოდა.
ზამთრის კამპანია
მოლაპარაკებები მაისიდან სექტემბრამდე მიმდინარეობდა მორიგების გარეშე. ნეპალმა ვერ შეძლო მორიგი კამპანიით დაეკისრებინა თავისი მოთხოვნები. ამასთანავე, მისი ხაზინა ამოწურული იყო ტიბეტში შეჭრისა და ოკუპაციის ხარჯებით, ხოლო ნეპალში წინააღმდეგობა გაიზარდა. ლასაში მოლაპარაკებების წარუმატებლობამ გამოიწვია საომარი მოქმედებების განახლება და ამჯერად ტიბეტის ჯარებმა შეტევა განახორციელეს. გენერალმა კალონ შატრამ, რომელიც მეთაურობდა ტიბეტის არმიას, 5 ნოემბერს დაიწყო ერთდროულად ორი შეტევა ნეპალის ბანაკებზე კუთისა და ძონგკას მიმართულებით. გაკვირვებულმა ნეპალელებმა კუთიში 700 მებრძოლი დაკარგეს და გადარჩენილები საზღვრისკენ გაიქცნენ. ძონგკაზე შეტევა ნაკლებად წარმატებული იყო, ამიტომ იქ გარნიზონი ალყაში მოექცა. თავდასხმები უღელტეხილებში თოვლის სეზონს დაემთხვა. ჯანგ ბაჰადურმა გაგზავნა გამაძლიერებელი რაზმი და დეკემბერში დჰირ შამშერმა დაიბრუნა კუთი, რომელიც გადაწვა, სანამ უკან დაიხევდა ლისტიში, ნეპალში. ამ დროში პოლკოვნიკმა სანაკ სინგჰ ხათრიმ გაათავისუფლა ძონგკა.
დასკვნა
მოლაპარაკება განახლდა მას შემდეგ, რაც სამხედრო ოპერაციები შეჩერდა. ტიბეტელებს ეშინოდათ კამის ოლქში აჯანყების, ხოლო ნეპალის ფინანსები საკმაოდ მწირი იყო. ნეპალის მოთხოვნა ათ მილიონ რუპიაზე შემცირდა ნომინალურ წლიურ გადასახადამდე და ნეპალს ტერიტორიული ამბიციებიც აღარ აწუხებდა. თაპათალში ხელმოწერილი ხელშეკრულებით, ტიბეტელები შეთანხმდნენ, რომ გადაეხადათ ყოველწლიური სუბსიდია ათი ათასი რუპია ნეპალის დურბარისთვის და მიეცათ ნეპალის სავაჭრო სადგურისა და სააგენტოს დაარსების უფლება ლჰასაში. ტიბეტმა გადაიხადა თანხა ერთჯერადად, როგორც პირველი შენატანი, მაგრამ უარი თქვა მომდევნო წელს გადახდაზე, რამაც გამოიწვია ომის გაგრძელება ამ ორ ერს შორის.
სქოლიო
კატეგორია:XIX საუკუნის ბრძოლები
ალცინგენი
ალცინგენი (ლუქსემბურგულად Alzeng, გერმანულად Alzingen) არის საშუალო სიდიდის სოფელი ლუქსემბურგში ჰესპერინგენის (Hesperingen) მუნიციპალიტეტში. დასახლებული პუნქტი მდებარეობს გუტლანდის რეგიონში და მიეკუთვნება ლუქსემბურგის კანტონს. ალცინგენი 6 კმ-ითაა დაშორებული ქალაქ ლუქსემბურგს და მისგან სამხრეთით მდებარეობს. ალცინგენელთა რაოდენობა 1623 მცხოვრებს მოითვლის 2008 წლის ნოემბრის მონაცემების მიხედვით.
რესურსები ინტერნეტში
კატეგორია:ლუქსემბურგი
ძველი ჰავანა
ძველი ჰავანა (La Habana Vieja) – კუბის დედაქალაქ ჰავანის ისტორიული ცენტრი. თავის ისტორიულ-კულტურულ ღირსშესანიშნაობებთან ერთად შედის იუნესკოს მსოფლიო მემკვიდრეობის ძეგლების სიაში.
ისტორია
პირველი დასახლება ჰავანის ტერიტორიაზე დაარსდა 1519 წელს ესპანელების მიერ.
Ancistrosyrinx clytotropis
Ancistrosyrinx clytotropis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
მონტე-ლემა
მონტე-ლემა (Monte Lema) — მთა ლუგანოს პრეალპებში. მდებარეობს შვეიცარია–იტალიის საზღვარზე. მისი მწვერვალი ადვილად მისაწვდომია საბაგირო გზით, სოფელ მილეილიიდან. სიმაღლე 1621 მ.
ინუიტების სამზარეულო
მინი|ინუიტის უხუცესები მაკტაყს ჭამენ ტრადიციულად ინუიტური სამზარეულო (ან ესკიმოსური სამზარეულო), რომელიც მოიცავს გრენლანდიურ და იუპიკურ სამზარეულოს, შედგება ცხოველური საკვებისგან, რომელიც იქნა მოპოვებული თევზაობის ან ნადირობის შედეგად. მე-20 საუკუნეში ინუიტების დიეტა შეიცვალა და XXI საუკუნისთვის ის უფრო ახლოს იყო დასავლურ დიეტასთან. მიუხედავად იმისა, რომ ტრადიციული ან სოფლის საკვები კვლავ მნიშვნელოვან როლს ასრულებს ინუიტის ცხოვრებაში, მაღაზიიდან დიდი რაოდენობით საკვების შეძენა ხდება, რამაც გამოიწვია ჯანმრთელობის პრობლემები.
ედმუნდ სერლსი თავის სტატიაში - „ საკვები და თანამედროვე ინუიტი პიროვნებების იდენტობა“, აღნიშნავს, რომ ინუიტები ხორცის დიეტას მოიხმარენ, რადგან უმეტესწილად ხორცის დიეტა „ეფექტურია სხეულის სითბოს შენარჩუნებაში, სხეულის განმტკიცებაში, ორგანიზმის შენარჩუნებაში და კიდევ უფრო ჯანმრთელი სხეულის ჩამოყალიბებაში ".
კვების წყაროები
ზღვის ძუძუმწოვრები, როგორიცაა ლომვეშაპი, ფარფლფეხიანები და ვეშაპი. ვეშაპის ხორცი ზოგადად მიიღება მარტოკბილასგან, ბელუგის ვეშაპისა და გრენლანდიური ვეშაპიდან. ამ უკანასკნელს შეუძლია მთელი საზოგადოება თითქმის ერთი წლის განმავლობაში გამოკვებოს თავისი ხორცისგან და კანისგან. ინუიტი მონადირეები ყველაზე ხშირად ნადირობენ არასრულწლოვან ვეშაპებზე, რომლებიც მოზრდილებთან შედარებით უფრო უსაფრთხოა ნადირობისთვის და უფრო გემრიელი კანი აქვთ. რგოლებიანი ნერპა და ზღვის კურდღელი ინუიტების დიეტის ყველაზე მნიშვნელოვანი ასპექტია და ხშირად ინუიტი მონადირეების დიეტის უდიდესი ნაწილია.
მიწის ძუძუმწოვრები, როგორიცაა ჩრდილოეთის ირემი, თეთრი დათვი და ხარვერძი
ჩიტები და მათი კვერცხები
მარილიანი წყლის და მტკნარი წყლის თევზი, მათ შორის არქტიკული კოდა, არქტიკული გოჭალა, მოივა და ამერიკული ტბის პალია.
მიუხედავად იმისა, რომ არქტიკაში შეუძლებელია ადგილობრივი მცენარეების საკვებად დამუშავება, ტრადიციულად, ინუიტები აგროვებენ იმას, რაც ბუნებრივად არის ხელმისაწვდომი,
მარცვალი, მათ შორის, მოცვი და მოროშკა
ბალახოვანი მცენარეები, როგორიცაა ბალახები და თხაწართხალა
ბოლქვნაყოფები და ღეროები, მათ შორის თაგვის საკვები, სხვადასხვა ტუნდრაული მცენარეების ფესვები.
ფესვები, როგორიცაა ტუბერუსის საგაზაფხულო სილამაზე და ტკბილი ვეტჩი
ზღვის მცენარეები
ნადირობის პრაქტიკა
მინი|Harpon ან unaaq MHNT ბოლო ხანებში ნაწილობრივ შემცირდა ნადირობა იმის გამო, რომ ახალგაზრდების უმეტესობას არ გააჩნია ამ მიწაზე გადარჩენის უნარი. ისინი აღარ არიან გამოცდილი წინაპრებივით ნადირობაში და უფრო მეტად ჭამენ "თეთრი ხალხის" საკვებს, რომელსაც ისინი სამხრეთიდან იღებენ. სანადირო ინვენტარის - თოვლის ავტომობილების, თოფების, სასრიალოების, საკემპინგე საშუალებების, ბენზინისა და ზეთის სიძვირე - ასევე იწვევს ოჯახების შემცირებას, რომლებიც თავიანთი საჭმელისთვის ნადირობენ.
ნადოკრა
ნადოკრა (ყოფილი ბიკორტა, ნოკორნა) — სოფელი აღმოსავლეთ საქართველოში, ერწოში, მცხეთა-მთიანეთის მხარის თიანეთის მუნიციპალიტეტში, სიმონიანთხევის თემში. მდებარეობს ერწოს ქვაბულის დასავლეთ ნაწილში, ზღვის დონიდან 1070 მეტრზე. თიანეთიდან დაშორებულია 29 კილომეტრით. სოფლიდან 2 კმ-ზე, ე.წ. სიონის გორაზე, დგას XVI საუკუნის მცირე ზომის ეკლესია.
პლატონ იოსელიანი თავის ნაშრომში „ნოკორნის ტაძარი“ («Храмъ въ Нокорно»), წერს: „ნოკორნის ტაძარი (არჩილის მონასტერი) მდებარეობს 2 ვერსტის დასავლეთით სოფელი ნოკორნიდან, ანუ, როგორც დღეს მას დამახინჯებით მოიხსენიებს მოსახლეობა — ნაზდოკრა“.
დემოგრაფია
2014 წლის აღწერის მონაცემებით სოფელში ცხოვრობს 152 ადამიანი.
სქოლიო
კატეგორია:თიანეთის მუნიციპალიტეტის სოფლები
სტივ ჰოგართი
სტივ ჰოგართი (ნამდვილი სახელი - რონალდ სტივენ ჰოგართი, დაბადებული კენდალში, ვესტმორლენდში, აგრეთვე ცნობილი როგორც 'ჰ', h) — ინგლისური როკ-ჯგუფ Marillion-ის ვოკალისტი 1989 წლიდან. იგი ასევე იყო ჯგუფების The Europeans და How We Live მუსიკოსი.
პიელინენი
მინი|295პქ|ტბის მდებარეობა პიელინენი (Pielinen) — სისიდით მეოთხე ტბა ფინეთში. მისი ფართობი 894.21 კმ²-ია, ხოლო აუზის ფართობი, რომელიც აღმოსავლეთ ფინეთსა და რუსეთს შორის იყოფა 12 823 კმ². ტბის წარმოშობა გამყინვარების შემდგომ მიწის მაღლა აწევას უკავშირდება. ისევე როგორც ფინეთის ტბების უმრავლესობის, პიელინენის წყალიც მუქი ფერისაა, რაც ჭაობების არსებობითაა განპირობებული.
სხივი (გაზეთი)
სხივი  —  ქართული ყოველდღიური სოციალ-დემორატიული გაზეთი. კავკასიის სოციალ-დემოკრატიულ მუშათა ორგანიზაციების ორგანო. გამოდიოდა თბილისში 1905–1906 წლებში ჟურნალ „სოციალ-დემოკრატის“ შემდეგ. რედქტორ-გამომცემელი ვ. ახმეტელაშვილი. გაზეთში თანამშრომლობდნენ ნ. ჟორდანია, ს. ჯიბლაძე, ფ. მახარაძე, ი. რამიშვილი, ნ. კალანდაძე, ი. გომართელი, კ. ჩხეიძე, ი. წერეთელი, რ. არსენიძე, ნ. რამიშვილი, ლ. ნათაძე, პ. კალანდაძე, ბ. ლომთათიძე, ა. მამულაშვილი (ლალიონი) და სხვები. აშუქებდა მუშათა გაფიცვებს, პოლიტიკურ და ეკონომიკურ საკითხებს. თბილისის გენერალ-გუბერნატორის განკარგულებით გაზეთის გამოცემა შეწყდა. მის ნაცვლად გამოვიდა გაზეთი „განთიადი“.
სტივ ჰოგართი
კარიერა
1987 წელს ჯგუფის How We Live ალბომი Dry Land არც თუ კარგად იყიდებოდა და დიდი ჩავარდნა იქონია. თავდაპირველად ჰოგართს სურდა მუსიკის სამუდამოდ დატოვება, მაგრამ მეგობარმა, დერილ უეიმ, ურჩია თავისი ფირის Marillion-ისათვის გაგზავნა, რომელიც ამ დროს უკვე ეძებდა სხვა ვოკალისტს, რადგან ფიში, მათი წინა ვოკალისტი, სოლო-კარიერით დაკავდა.
სხივი (გაზეთი)
ლიტერატურა
კატეგორია:ქართულენოვანი გაზეთები
პიელინენი
პიელინენის ტბა კარელიის უკიდურეს ჩრდილოეთში მდებარეობს. ეს რეგიონი კარელიური ხალხებითაა დასახლებული და ისტორიული მნიშვნელობისაა არა მარტო ფინეთისთვის, არამედ შვედეთისა და რუსეთისთვისაც. ამჟამად რეგიონი რუსეთსა და ფინეთს შორის იყოფა. ტბის ჩრდილოეთ სანაპიროზე მდებარეობს კოლის ეროვნული პარკი, რომელიც ცნობილია საოცარი სილამაზით ზაფხულში და სათხილამურო სპორტით ზამთარში. ტბაში სულ 1200 კუნძულია.
სქოლიო
კატეგორია:ფინეთის ტბები
სტივ ჰოგართი
კარიერა
Marillion-ის წევრებმა მოიწონეს ჰოგართი. თუმცა ჯგუფში მის გამოჩენამდე გარკვეული დრო გავიდა, რადგან ამასობაში The The-ს შეუერთდა.
Marillion-თან ერთად ჰოგართი აქტიურად იწერდა ალბომებს, პარალელურად კი საკუთარ პროექტებზე მუშაობდა. ეს იყო როგორც სოლო-ალბომები, ასევე მისი საკუთარი ჯგუფი The H-Band. თუმცა, დღეისათვის იგი უფრო ცნობილია, როგორც Marillion-ის წევრი.
Marillion-ში მოღვაწეობის პირველივე პერიოდში ჰოგართი ხშირად ასრულებდა ფიშთან ერთად დაწერილ ჯგუფის სიმღერებს, თუმცა მოგვიანებით მსმენელი მიეჩვია ჯგუფის ახალ მუსიკალურ მასალას. მიუხედავად ამისა, დრო და დრო იმართება კონცერტები, სადაც სრულდება ძველი სიმღერებიც.
რესურსები ინტერნეტში
კატეგორია:დაბადებული 1969 კატეგორია:Marillion-ის წევრები კატეგორია:ინგლისელი მუსიკოსები
ფრაპე
მინი|ფრაპე ყავა ფრაპე, ბერძნული ფრაპე, ნესკაფე ფრაპე, ან მხოლოდ ფრაპე (ბერძნულად: φραπές,) — ბერძნული ყინულიანი ყავა. სასმელი მზადდება ყავისგან (ზოგადად, მშრალი ნესკაფისგან), წყლის, შაქრისა და რძისგან. ფრაპე გამოიგონა ექსპერიმენტების შედეგად, დიმიტრის ვაკონდიოსმა, ნესკაფის წარმომადგენელმა, 1957 წელს თესალონიკში. ფრაპე არის ყავის ყველაზე პოპულარული ფორმა საბერძნეთში და კვიპროსში, რომელიც ომის შემდეგ საბერძნეთის საზღვებს გარეთაც გავრცელდა.
ისტორია
ყავა ფრაპეს ბერძნული ვერსია გამოიგონეს 1957 წელს სალონიკის საერთაშორისო გამოფენაზე. შექმნის დროს კომპანიის Nestlé- ს წარმომადგენელი, ჯანის დრიტასი, ბავშვებს აჩვენებდა რძისა და შოკოლადის შერევის პროცესს. დრიტასი ცდილობდა ცხელი წყალი ეპვა, რათა ნორმალური სტილის ყავა მიეღო, მაგრამ მან ცხელი წყალი ვერ იშოვა და მის სანაცვლოდ ყინულის კუბები და წყალი შეურია. მარცხნივ|მინი|250x250პქ|ფრაპე რძესთან ერთად ამ იმპროვიზირებული ექსპერიმენტის წყალობით ფრაპემ მთელს საბერძნეთში სახელი მალევე გაითქვა. ნესტლემ რეცეპტი თავის სასარგებლოდ გამოიყენა და გასული საუკუნის 80-იან წლებში, მისი წარმოება დაიწყო. რამაც გააფართოვა სასმელის პოპულარობა და ბრენდის სახელი Nescafé ფრაპესთან განუყოფელი გახადა. მიუხედავად იმისა, რომ დღეს საბერძნეთში სასმელს ჩვეულებრივ უბრალოდ "ფრაპეს" უწოდებენ, წარსულში მას ხშირად უწოდებდნენ ,,ნესკაფე ფრაპეს".
მომზადება
ფრაპეს დამზადება შესაძლებელია კოქტეილის შემრევით ან დღესდღეობით მეტად გავრცელებული მილქშეიკის აპარატის გამოყენებით. პირველ რიგში,ხსნადი ყავა (ტრადიციულად ნესკაფე), შაქარი (სურვილისამებრ) და ცოტაოდენი წყალი ერთმანეთში ირევა მანამ, სანამ სქელი კონსისტენციის ქაფი არ მიიღება. ამას აყრიან რამდენიმე ჭიქა ყინულის კუბებს, ცივ წყალს და, სურვილისამებრ,უმატებენ რძესაც. სასმელს თითქმის ყოველთვის მიირთმევენ სასმელის საწრუპებთან ერთად, რადგან თავზე წარმოქმნილი სქელი ქაფი ბევრს უსიამოვნოდ მწარედ მიაჩნია. მინი|ყავა ფრაპე
ქაფიანი ზედა ნაწილი
ფრეპეს დასამზადებლად განკუთვნილი გამხმარი ხსნადი ყავა თითქმის არ შეიცავს ზეთს. ეს საშუალებას იძლება სასმელისთვის შეიქმნას სქელი კონსოსტენციის მქონე ქაფი. ფრაპეს ქაფი კრემის მსგავსია, ისეთი როგორიც ესპრესოს ქაფი, მაგრამ უცხიმოა და მეტად დიდხანს სძლებს, მისი უზეთო შემადგენლობის გამო. ეს არის ჰაერის ბუშტების, ყავის მყარი მასალებისა და წყლის სამფაზიანი კოლოიდი. ქაფის ბუშტების საწყისი ზომიდან და ფრაპეს შაქრის შემცველობიდან გამომდინარე, წყალი ქაფიდან 2-3 წუთის განმავლობაში გაედინება და სქელდება, სანამ თითქმის მყარ ქაფს წარმოქმნის, ამის შემდეგ კი თანდათან იშლება. ფრაპეები, რომლებიც მზადდება ახლად მოხარშული ყავით ან ყინვისგან გამხმარი ხსნადი ყავით, მხოლოდ ცოტა ხნით ინარჩუნებენ ქაფს, ზეთის შედარებით დიდი რაოდენობით შემადგენლობის გამო.
ფრაპე საბერძნეთის გარეთ
მიუხედავად იმისა, რომ ფრაპები ძირითადად საბერძნეთს უკავშირდება, ბოლო წლებში მათი პოპულარობა სხვა ერებში გაიზარდა. სასმელი საბერძნეთის საზღვრებს გარეთ პოპულარული პირველად 2004 წელს ათენში ჩატარებული ზაფხულის ოლიმპიადის შემდეგ გახდა. ამ პერიოდში ქვეყანაში ბევრი ტურისტი ჩავიდა და ბევრი მათგანი ფრაპეთი დაინტერესდა კიდეც. მოგვიანებით ამ სასმელის შესახებ სტატია გამოაქვეყნა Los Angeles Times-მაც. ემიგრანტებმა და საბერძნეთში მყოფმა ტურისტებმა ასევე ხელი შეუწყვეს სასმელის სხვა ქვეყნებში გავრცელებას.
სქოლიო
კატეგორია:ბერძნული სამზარეულო კატეგორია:სასმელები
საქართველოს სუბტროპიკული მეურნეობის ინსტიტუტი
სსრკ სოფლის მეურნეობის სამინისტროს საქართველოს სუბტროპიკული მეურნეობის ინსტიტუტი — დაარსდა 1952 წელს ქუთაისში ქუთაისის სასოფლო-სამეურნეო ინსტიტუტის სახელწოდებით. 1959 წელს ინსტიტუტი გადავიდა სოხუმში (კელასური) და ეწოდა საქართველოს სუბტროპიკული მეურნეობის ინსტიტუტი. ამზადებდა კადრებს სუბტროპიკული მეურნეობებისათვის. ინსტიტუტს ჰქონდა დასწრებული და დაუსწრებელი სწავლების (ქართულ და რუსულ ენებზე) სექტორები, აგრეთვე მოსამზადებელი განყოფილება, კვალიფიკაციის ამაღლებისა და საზოგადოებრივი პროფესიათა ფაკულტეტები.
ლიტერატურა
კატეგორია:საქართველოს უმაღლესი სასწავლებლები
ნევეჟისი
ნევეჟისი (Nevėžis) - მდინარე ლიეტუვაში, მდინარე ნემანის მარჯვენა შენაკადი
ჰიდროგრაფია
მდინარის სიგრძეა 210 კილომეტრი, აუზის ფართობი 6 140 კმ2. მიედინება შუა ლიეტუვის დაბლობზე. გაყინულია ნოემბერ-იანვარში. ყინულძვრაა თებერვალ-აპრილში. აქვს დაახლოებით 70 შენაკადი.
მთავარი შენაკადებია:მარცხენა - ალანტა, იუოდა, უპიტე, ლინკავა, ობელისი, ბარუპე. მარჯვენა - იუოსტა, კირშინასი, ლიაუდე, კრუოსტასი, დოტნუველე, შუშვე, სმიგლა, ალუონა, სტრიუნა.
მდინარეზე განვითარებულია მეთევზეობა, მასზე მდებარეობს ქალაქი პანევეჟისი.
მდინარის სახელი ჰქვია ქალაქ კედაინიაის კალათბურთის გუნდს.
რესურსები ინტერნეტში
კატეგორია:ლიეტუვის მდინარეები
დედაქალაქის ფედერალური ტერიტორია (ნიგერია)
დედაქალაქის ფედერალური ტერიტორია (Federal Capital Territory) — ნიგერიის ადმინისტრაციულ-ტერიტორიული ერთეული, რომელიც მდებარეობს ქვეყნის ცენტრში.
ადმინისტრაციული დაყოფა
დედაქალაქის ფედერალური ტერიტორია დაყოფილია 6 თვითმმართველობის რაიონად:
სქოლიო
კატეგორია:ნიგერიის შტატები
441
თარიღი უცნობია
*
აფხაზეთის ტურიზმი
ტურიზმი აფხაზეთში ტექნიკურად არალეგალურია, რასაც განსაზღვრავს საქართველოს კანონი, რომლითაც საქართველოს მთავრობა სადავო ტერიტორიაზე უცხოელებს შესვლას უკრძალავს. თუმცა, აფხაზეთის პლაჟები შავი ზღვის სანაპიროზე დღემდე იზიდავს უცხოელ ვიზიტორებს, რომელთაც ხიბლავთ ტრანსპორტირებისა და ბინადრობის დაბალი ფასები, აგრეთვე აფხაზეთის, როგორც ტურისტული ღირსშესანიშნაობის საბჭოთა მემკვიდრეობა.
წარსული
მიუხედავად რისკებისა, ყოველწლიურად აფხაზეთს დაახლოებით 300 000 ტურისტი სტუმრობს, ძირითადად რუსეთიდან. შავისზღვისპირეთის სხვა ქალაქებისგან, მაგალითად სოჭისგან განსხვავებით, აფხაზეთის მიმზიდველობის მთავარი ფაქტორი დაბალი ფასებია. მაგალითად, 2003 წელს გაგრაში ერთი ღამის გათევა 25 აშშ დოლარი ღირდა, რაც ყველაზე დაბალი ფასი იყო რეგიონში. ამავე წელს, რკინიგზით მგზავრობა სოჭიდან სოხუმში მხოლოდ 1 აშშ დოლარი ღირდა. მიუხედავად ამისა, აფხაზეთის ტურისტული შესაძლებლობანი ბევრად ჩამოუვარდება დასავლურ სტანდარტებს, რადგან მისი ინფრასტრუქტურის უდიდესი ნაწილი საბჭოთა პერიოდს მიეკუთვნება.
ღირსშესანიშნაობები
აფხაზეთი შავი ზღვის სანაპიროზე მდებარეობს და შესაბამისად, ტურისტული მოთხოვნა ძირითადად სანაპირო ქალაქებზე მოდის. რუსი ტურისტებისათვის ადვილად ხელმისაწვდომია რამდენიმე იაფი კურორტი. ყველაზე პოპულარული ქალაქებია სოხუმი და გაგრა. ტურიზმი ყველაზე მეტად რეგიონის ჩრდილოეთ ნაწილშია განვითარებული.
სქოლიო
კატეგორია:აფხაზეთის რესპუბლიკა კატეგორია:საქართველოს ტურიზმი
მონდორფ-ლე-ბენი
ბად მონდორფი (ლუქსემბურგულად Munneref; გერმანულად Bad Mondorf; ფრანგულად Mondorf-les-Bains) არის თემი ლუქსემბურგის დიდ საჰერცოგოში და მიეკუთვნება რემიხის კანტონს. ბად მონდორფი ცნობილია უპირველეს ყოვლისა თავისი თერმული წყლებით და სამორინეთი, რომელიც ერთადერთია მთელს ლუქსემბურგში.
კატეგორია:ლუქსემბურგი
დავითიანი (ლაგოდეხის მუნიციპალიტეტი)
დავითიანი (ყოფილი სვობოდნოე ) — სოფელი საქართველოში, ლაგოდეხის მუნიციპალიტეტში, (ცოდნისკარის თემი). მდებარეობს ალაზნის ვაკეზე. ზღვის დონიდან 280 მეტრი, ლაგოდეხიდან 8 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 291 ადამიანი.
სქოლიო
კატეგორია:ლაგოდეხის მუნიციპალიტეტის სოფლები
Rubber Soul
Rubber Soul (რეზინის სული) — ინგლისური როკ-ჯგუფ The Beatles-ის მეექვსე სტუდიური ალბომი. იგი ჩაიწერა ოთხი კვირის განმავლობაში, შობის დღესასწაულისთვის გამოსაცემად და გამოვიდა 1965 წლის 3 დეკემბერს. ალბომის პროდიუსერი ჯორჯ მარტინია. განსხვავებით წინა ხუთი ალბომისგან, როდესაც ჯგუფი შუალედებში კონცერტებს მართავდა, Rubber Soul-ის სიმღერები ზედიზედ იწერებოდა. ამის შემდეგ, ჯგუფის ყველა ალბომი იქმნებოდა გარკვეული მოვალეობების პარალელურად შესრულების გარეშე, გარდა პრომო ფილმების გადაღებისა.
Rubber Soul-ში შერწყმულია რიტმ-ენდ-ბლუზი, პოპ-მუსიკა, სოული, ფოლკ-როკი და ფსიქოდელიური როკი. მუსიკის მკვლევრები Rubber Soul-ს თვლიან შემოქმედებით მიღწევად, რომელმაც ჯგუფის საშემსრულებლო განვითარება განაგრძო, კომერციული და კრიტიკული წარმატების პარალელურად. მისი სახელწოდება მომდინარეობდა ტერმინიდან "პლასტმასის სული", როგორც აფრო-ამერიკელი შემსრულებლები იმ პერიოდში უწოდებდნენ მიკ ჯეგერს, თეთრკანიან მუსიკოსს, რომელიც სოულს მღეროდა. ეს იყო A Hard Day's Night-ის შემდეგ The Beatles-ის რიგით მეორე ბრიტანული ალბომი, რომელშიც მხოლოდ ორიგინალური მასალა იყო შეტანილია. 1969 წლამდე, "Maggie მაისი"-მდე (რომელიც ხალხური სიმღერა იყო და მოხვდა Let It Be-ში) ჯგუფს ქავერ-ვერსია აღარ ჩაუწერია.
მსმენელები და კრიტიკოსები Rubber Soul-ს თვლიან პოპულარული მუსიკის ისტორიაში ერთ-ერთ უდიდეს ალბომად. 2012 წელს იგი Rolling Stone-ის "ყველა დროის 500 საუკეთესო ალბომის" სიაში #5 ადგილს იკავებდა. 2013 წელს, მას შემდეგ, რაც ბრიტანეთის ფონოგრაფიულმა ინდუსტრიამ შეცვალა გაყიდვებისთვის მინიჭებული ჯილდოების წესები, ალბომს პლატინის სტატუსი მიენიჭა.
მუსიკა
ალბომის თითქმის ყველა სიმღერა დაიწერა მას შემდეგ, რაც The Beatles ლონდონში 1965 წლის ტურნეს შემდეგ დაბრუნდა. ჟღერადობა ახალ ალბომზე უფრო გაფართოებული იყო, ვინაიდან ჯგუფი შთაგონებული იყო აფრო-ამერიკული სოულით, ბობ დილანის თანამედროვე ფოლკ-როკით და The Byrds-ით, ისევე, როგორც The Beach Boys-ის ვოკალური ჰარმონიეთ. აგრეთვე გაფართოვდა როკ-ენ-როლის ინსტრუმენტული რესურსები, განსაკუთრებით "Norwegian Wood (This Bird Has Flown)"-ში, მას შემდეგ, რაც ჯორჯ ჰარისონმა სტუდიაში სიტარი მოიტანა. მანამდე იგი უკვე გამოიყენეს Help!-ის ჩრდილოეთ ამერიკულ გამოცემაში. მიუხედავად იმისა, რომ The Kinks-ს მანამდე "See My Friends" ჰქონდა გამოყენებული გიტარების გუგუნი, "Norwegian Wood"-ს აღნიშნავენ, როგორც ინსტრუმენტით დაინტერესების მთავარ მიზეზს, რამაც გამოიწვია ინტერესი რაგა-როკის და ინდური მუსიკის მიმართ. ეს სიმღერა აგრეთვე ცნობილია, როგორც "მსოფლიო მუსიკის" ერთ-ერთი ქვაკუთხედი და მნიშვნელოვანი ნაბიჯი პოპულარულ მუსიკაში არადასავლური ინსტრუმენტების ელემემენტების შეტანაში. თავად ჰარისონი იმდენად დაინტერესდა ინდური მუსიკით, რომ მოგვიანებით ინდური სიტარის მუსიკოსთან, რავი შანკართან ინსტრუმენტს ეუფლებოდა.
ეგზოტიკური ტონი ალბომს მიანიჭა "Michelle"-ის ფრანგული ჟღერადობის მქონე გიტარის ნოტებმა, ბერძნულმა გავლენამ "Girl"-ში, დამახინჯების ეფექტმა "Think for Yourself"-ში და ბაროკოს სტილის კლავესინმა "In My Life"-იდან. თუკი მანამდე რინგო სტარი The Beatles-ის სიმღერებში უკრავდა სტანდარტულ პერკუსიულ ინსტრუმენტებზე, როგორიც იყო დაირა ან მარაკასი, "I'm Looking Through You" იყენებს ასანთებიან ყუთს.
ტექსტი
ტექსტების მხრივ, ალბომში ასევე არის პროგრესი ჯგუფის სიმღერებში. მიუხედავად იმისა, რომ ადრეულ სიმღერებში ძირითადი თემები იყო რომანტიკა, Rubber Soul-ზე შეიმჩნევა რაფინირება და გაურკვევლობაში ყოფნა. ტექსტები სიყვარულის შესახებ უფრო დეტალური გახდა და უფრო მეტი უარყოფითი ნიუანსი შეიძინა. მაგალითად, "Norwegian Wood"-ში მოთხრობილია მომღერალს და იდუმალ გოგონას შორის არსებულ კავშირზე, რომლის დროსაც გოგონა საწოლში იძინებს, ხოლო ბიჭი - აბაზანაში. "I'm Looking Through You", "You Won't See Me" და "Girl" წარმოადგენენ ემოციურად უფრო რთული, მწარე და სევდიანი რომანტიკის ასახვის მაგალითებს. ჯონ ლენონის "In My Life" ადრეული წლების რომანტიკულ პერიოდს მისტირის, ხოლო "The Word" სიყვარულს, როგორც აბსტრაქტულს უყურებს - სავარაუდოდ, სწორედ აქ ლენონის/მაკ-კარტნის ტიპური სტილი "ბიჭი/გოგო" ოდნავ უკანა პლანზე იწევა და ადგილს უთმობს "Nowhere Man"-ს და ჰარისონის "Think for Yourself"-ს, რომლებიც რომანტიკისგან შორს არიან.
ჩაწერა
ჩაწერა დაიწყო 12 ოქტომბერს და დასრულდა 15 ნოემბერს (ხმის მიქსის ჩათვლით) სიმღერა "Wait", რომელიც Help!-ისთვის იწერებოდა, გადაამუშავეს ამ ალბომისთვის. სესიების დროს აგრეთვე ჩაიწერეს "We Can Work It Out" და "Day Tripper", რომლებიც სინგლზე გამოსცეს.
"In My Life"-ში კლავესინის ეფექტის მისაღწევად ჯორჯ მარტინმა ფორტეპიანოზე დაკვრისას ჩაწერის სიჩქარე ნახევარჯერ შეანელა. ჩვეულებრივ სიჩქარეზე ფირის გაშვებისას მან მიიღო კლავესინის მსგავსი ხმა. "The Word"-ში მეტად კომპრესირებული და დაბალანსებული ფორტეპიანოს ხმა მალე ფსიქოდელიური მუსიკის ერთ-ერთ სახასიათო ნიშნად იქცა. ჩაწერამდე მაკ-კარტნიმ მიიღო ახალი ბას-გიტარა, Rickenbacker 4001, რომელსაც ხმა უფრო მძლავრი ჰქონდა, ვიდრე ძველ Hofner-ს. ალბომის ყველა სიმღერა, გარდა "Drive My Car"-ის, ჩაიწერეს ამ ახალი ბას-გიტარით. ჰარისონის "Think For Yourself"-ში მაკ-კარტნი აგრეთვე ატარებდა ექსპერიმენტებს ხმის დამახინჯების ეფექტებზე.
ალბომების ჩაწერის პერიოდის განმავლობაში ჯგუფი ყოველთვის ამზადებდა მონო მიქსებს. მარკ ლუისონის, ჯგუფის ისტორიკოსის თანახმად, მარტინიც და ები-როუდის სტუდიების ინჟინერებიც უმეტეს დროს უთმობდნენ მონო მიქსებს, რომელთა მომზადებას ჯგუფი არ ესწრებოდა. Sgt. Pepper's Lonely Hearts Club Band-ის შემთხვევაშიც კი სტერეო ვერსიები ნაკლებად მნიშვნელოვნად ითვლებოდა, ვიდრე მონო ჩანაწერები და დასრულებული იქნა დროის უფრო მოკლე პერიოდში.